Exit (2006)

Exit er en svensk thriller fra 2006 som utspiller seg i Stockholms finansverden, i regi av Peter Lindmark. Han skrev også manuset, som er basert på Jesper Kärrbrinks og Håkan Ramsins roman Dödlig exit fra 2002. Norske Kirsti Eline Torhaug spiller rollen som Anna Skepphult.

Handling 
Forretningsmannen Thomas Skephult er på toppen av sin karriere. Hans risikofylte investeringsselskap Nova Investment planlegger å selge deres eierandel i Cataegis. Men den russiske kjøperen har lagt merke til tidligere uregelmessigheter, knyttet til et angivelig selvmord av en ansatt ved navn Morgan Nordenstråle. Samtidig avslører Thomas sin mentor og partner Wilhelm Rahmberg at han ønsker å pensjonere seg. Samme natt blir Wilhelm brutalt myrdet i hjemmet sitt. Politiet arresterer Thomas fordi han ville ha tjent økonomisk på partnerens død, og drapsvåpenet var et brekkjern fra hans egen garasje - som også har fingeravtrykkene hans.

Men når Thomas forsøker å kontakte advokaten sin, blir samtalen viderekoblet til en ukjent person som truer Thomas med å skade hans kone Anna og datteren Ebba hvis han ikke gir ham opplysningene til bank-kontoen hans i Jersey. Kort tid senere klarer Thomas å stikke av fra politiets varetekt. Anna og Ebba flykter til en av Thomas sine ansatte Fabian von Klerking. Men Thomas flykter videre på en båt. Fabian og Thomas forsøker å komme på sporet av Morgan Nordenstråle, den ansatte som ikke hadde tatt livet av seg. Thomas møter Ahmed Aalam, som han tror ble ansatt av Morgan. Thomas bestikker Ahmed for å finne ut hvor Morgan befinner seg, men han blir banket opp av Ahmeds håndlangere. Samtidig blir Thomas sin kone og datteren deres truet av Morgan.

Rolleliste 
 Mads Mikkelsen som Thomas Skepphult
 Alexander Skarsgård som Fabian von Klerking
 Samuel Fröler som Morgan Nordenstråle
 Kirsti Eline Torhaug som Anna Skepphult
 Börje Ahlstedt som Wilhelm Rahmberg
 Kristina Törnqvist som Louise Rahmberg
 Johan Rabaeus som Gabriel Mörk
 Maria Langhammer som Diana Malm
 Henrik Norlén som Åke
 Johanna Dickson som Ebba Skepphult
 Henrik Noél Olesen som Preben Smed
 Hassan Brijany som Ahmed Aalam
 Göran Forsmark
 Vladimir Dikanski som Russeren
 Ulf Friberg som Philip Ceder
 Stig Engström som Annas far
 Mats Qviberg
 Matilda Mörk
 Helena Collert
 Kola Krauze
 Björn Gedda
 Hayes Jemide
 Thomas Bagge
 Peter Tägtgren
 Tor Dickson

Eksterne lenker 
 

Svenskspråklige filmer
Svenske dramafilmer
Svenske kriminalfilmer
Filmer fra 2009
Filmer lagt til Stockholm